30. ΝΟΜΟΣ υπ’αριθ. 2352 της 6/6 Νοεμβ. 1995 (ΦΕΚ Α΄ 229) Τροποποίηση και συμπλήρωση των διατάξεων που αφορούν τη ζώνη ευθύνης του Οργανισμού Υδρεύσεως Θεσσαλονίκης. Άρθρ.1.-Με κοινή απόφαση των Υπουργών εσωτερικών, Δημόσιας Διοίκησης και Αποκέντρωσης και Μακεδονίας-Θράκης, που εκδίδεται μετά από πρόταση του οικείου δημοτικού ή κοινοτικού συμβουλίου και σύμφωνη γνώμη του Διοικητικού Συμβουλίου του Οργανισμού Υδρεύσεως Θεσσαλονίκης (Ο.Υ.Θ.) και δημοσιεύεται στην Εφημερίδα της Κυβερνήσεως, μπορεί να επεκτείνεται η ζώνη ευθύνης του Ο.Υ.Θ. και στις περιοχές άλλων δήμων ή κοινοτήτων της μείζονος περιοχής Θεσσαλονίκης, πέραν εκείνων που είχαν υπαχθεί σε αυτόν με τον α.ν. 1563/1939 (ΦΕΚ 15 Α΄ ). Με την κοινή αυτή υπουργική απόφαση ρυθμίζονται και τα θέματα της παραχώρησης στον Ο.Υ.Θ. των δικαιωμάτων των δήμων ή των κοινοτήτων επί των χρησιμοποιουμένων για την ύδρευσή τους υπόγειων επιφανειακών υδάτινων πόρων, των πηγών και εγκαταστάσεων γενικά υδρεύσεως (ιδίως δεξαμενών, αντλιοστασίων, υδραγωγείων, εσωτερικών δικτύων υδρεύσεως), με τις αντίστοιχες εδαφικές εκτάσεις, καθώς και κάθε άλλη αναγκαία λεπτομέρεια. 2.Οι συμβάσεις που έχουν καταρτισθεί μέχρι τη δημοσίευση του παρόντος μεταξύ του Οργανισμού Υδρεύσεως Θεσσαλονίκης (Ο.Υ.Θ.) και των: α. Δήμου Πολίχνης με χρονολογία 9.1.1981, β. Κοινότητας Τριανδρίας (τώρα δήμου) με χρονολογία 5.6.1981, γ.Κοινότητας Μενεμένης (τώρα δήμου) με χρονολογία 1.8.1981, δ.Κοινότητα Ελευθερίου (τώρα δήμου) με χρονολογία 11.8.1981, ε. Δήμου Ευόσμου με χρονολογία 17.8.1981, στ. Δήμου Σταυρούπολης με χρονολογία 10.2.1982 και ζ. κοινότητα Πανοράματος (τώρα δήμου) με χρονολογία 16.1.1985, με βάση τις οποίες ο Οργανισμός ανέλαβε την προσωρινή υδροδότηση των περιοχών των παραπάνω δήμων, κυρώνονται με το νόμο αυτόν από του χρόνου καταρτίσεως τους. 3.Όλες οι εγκαταστάσεις υδρεύσεως (ιδίως δίκτυα, δεξαμενές, αντλιοστάσια), που παραχωρήθηκαν προσωρινά στον Ο.Υ.Θ. με βάση τις προηγούμενες συμβάσεις παραχωρούνται σ’ αυτόν οριστικά χωρίς καμία αποζημίωση. 4.Στις περιοχές των παραπάνω δήμων και κοινοτήτων σημερινών και μελλοντικών της ζώνης ευθύνης του Ο.Υ.Θ., ο Οργανισμός έχει το αποκλειστικό δικαίωμα υδροδότησης και απαγορεύεται σε οποιονδήποτε τρίτο η άσκηση επιχείρησης ή εργασίας υδροδότησης. Άρθρ.2.-1.Από την ημέρα που ο Ο.Υ.Θ. αναλαμβάνει την υδροδότηση των δήμων και κοινοτήτων, σύμφωνα με το προηγούμενο άρθρο, οι υπηρεσίες τους που έχουν σχέση με την υδροδότηση αυτή καταργούνται. 2.Με κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης  και Μακεδονίας – Θράκης, το μόνιμο και το  με  σχέση  εργασίας  ιδιωτικού  δικαίου  προσωπικό (Μετά τη σελ. 720,01(γ) Σελ. 720,03 Τεύχος 1231 – Σελ. 91 Ύδρευση Θεσσαλονίκης 23.I.γ.29-30 των καταργούμενων πιο πάνω υπηρεσιών μετατάσσεται ή μεταφέρεται στον Ο.Υ.Θ., με ταυτόχρονη μεταφορά των θέσεων που κατέχουν. 3.Ουδείς από τους μετατασσομένους ή μεταφερομένους κατά την παράγραφο 2 λαμβάνει συνολικές τακτικές αποδοχές λιγότερες από εκείνες που ελάμβανε πριν από τη μετάταξη ή μεταφορά του. Τυχόν προκύπτουσα επιπλέον διαφορά, κατά την ημέρα της μετάταξης ή μεταφοράς τους ανάμεσα στις καταβαλλόμενες αποδοχές από την υπηρεσία που προέρχονται και εκείνες που δικαιούνται από τον Ο.Υ.Θ., διατηρείται ως προσωπική διαφορά και θα μειώνεται κάθε φορά με το ποσό της αύξησης, που θα παίρνουν για οποιονδήποτε λόγο μετά τη μετάταξη ή μεταφορά τους. 4.Από τη δημοσίευση των κατά το άρθρ. 1 παρ. 1 εκδιδόμενων κοινών υπουργικών αποφάσεων και μέχρι την ολοκλήρωση των διαδικασιών της μετάταξης ή μεταφοράς, το προσωπικό των καταρτούμενων υπηρεσιών υδρεύσεως προσφέρει τις υπηρεσίες του στον Ο.Υ.Θ. και αμείβεται από αυτόν με τις ίδιες διατάξεις ή Σ.Σ.Ε. που ισχύουν για το προσωπικό των υπηρεσιών από τις οποίες προέρχονται. 5.Οι μετατασσόμενοι ή μεταφερόμενοι υπάλληλοι με δήλωσή τους, που υποβάλλεται μέσα σε ανατρεπτική προθεσμία τριών (3) μηνών από τη δημοσίευση της πράξης μετάταξης ή μεταφοράς τους, επιλέγουν αν θα εξακολουθήσουν να υπάγονται στα ταμεία κύριας, επικουρικής ασφάλισης και πρόνοιας της υπηρεσίας από την οποία μετατάσσονται ή μεταφέρονται ή θα υπαχθούν στα αντίστοιχα ταμεία στα οποία υπάγονται οι υπάλληλοι του Ο.Υ.Θ. 6.Η ισχύς του νόμου αυτού αρχίζει από τη δημοσίευσή του στην εφημερίδα της Κυβερνήσεως. Σελ. 720,04 Τεύχος 1231 – Σελ. 92 23.I.γ.30 Ύδρευση Θεσσαλονίκης 